
TENTAMEN  MEDICUM 

INAUGURALE 


DE 

/ 

FEBRE. 


Auctore  Joanne  Saveky. 


P itoposiTUM  est  mihi,  in  hoc  tentamine,  de 
Febre,  praesertim  autem  de  Synocho,  simplici, 
continua  febre,  et  de  medendi  ratione,  tractare. 

In  hoc  morbo,  omnes  corporis  actiones  vel  plus 
vel  minus  perturbantur ; ab  horrore,  lassitudine, 
imbecillitate,  languore,  et  desidia  incipit;  arida 
deinde,  calidaque,  vel  citius  vel  tardius,  fit  cutis, 
et  frigidi  sensus  internus  succedit.  Dorsum,  ca- 

put,  et  articuli  doloribus  vagis  afficiuntur.  Sitis 
continua,  pulsus  parvus,  et  celer,  sed  saepe  irregu- 
laris fit.  Lingua  foeda  est,  os  torretur  et  aret. 
Gustus  vitiatur ; alvus  fere  semper  adstringitur. 
Urina  rubicundior  est,  et  minor  quam  debet  esse. 
Tendines  corporum  aliquando  indurescunt,  et 
contrahuntur.  Stadium,  ut  dicitur,  frigidum,  ali- 

Ac?  cli  -j  > DrJXUwJCD-/  XilU  ka  JJ  iJ  ifst  - 

quando  vero  caloris  rubore  alternante,  his  signis 
indicatur.  Calor  deinde  exurens  per  totum  cor- 

°*Y  L Ili  |i  iJw  wiiU-J  •*.  oiiJJWU**  . 

pus  ingravescit,  et  aeger  aucto  dolore  praesertim 
capitis,  inquietudine,  nausea,  cibi  fastidio,  affici- 

•80(7  IDu9fl9iu9D  oIDJjlo  olil  oJiuji  dyiimv/  liuaw 

tur.  Pulsus  celerior,  lingua  foedior,  alvus  adstric- 
tior,  et  urina  rubicundior  fit. 

Stadium  calidum  notis  quae  sequuntur  dignosci 
potest.  Sanguis,  signis  praedictis  auctis,  ad  caput 
propellitur,  deliriumque  sequitur,  et  si  omnia  in- 
dicia graviora  fiunt  febricitantem  mors  interimit. 
Saepe  vero  pulsu  minore  et  celeriore,  cute  glutino- 
sa, lingua  magis  foetida,  viribusque  animi  et  cor- 
1X11X103  «3030*»  yu  •* 

poris  admodum  fractis,  aegrum  cito  moriturum  os- 
tenditur. Stadii  hujus  spatium  fere  semper  mu- 

tatur ; saspe  vero  ex  septimo  ad  vicesimum  pri- 
mum, aliquando  autem  ad  vicesimum  octavum 

diem  perdurat.  Signa  paulatim  decrescentia,  pul- 
sus mollis,  cutis  humida,  et,  ut  solet,  sitis  dimi- 
nuta, cibi  desiderium  rediens,  viresque  gradatim 
auctas,  morbum  bene  terminaturum  indicant. 


Stadium  sudatorium  discernitur  si  cutis  ex  sic- 


ca humida  fit.  Synochus  ex  frigidi  calidique 
stadii  unitate  conflatur.  Febris  autem,  qui  Ty- 
phus vulgo  appellatur,  ex  notis  mortiferis  dignos- 
citur. Omnes  febres  his  signis  deprehendi  pos- 


ro 


sunt,  quoniam  caeterae  sunt  solum  varietates  syno-, 
chi : constat  igitur  eas,  quae  diversae  putantur,  ad 


unum  exemplar  relegari  posse. 

fogon^rb  whii-TJjpoa  senp  giJon  ixinbilija  mnifmlS 

r 

Typhus  gravior,  vel  Febris  flava,  synochi  tan- 

tum  est  species  aggravata,  r rigidum  stadium  cito 

.limnoini  gioui  matyifijbnddl  Junii  r/ioiv£‘£g.  sbib 

transit,  calidum  violens  est.  iEgri  autem  admo- 

-oubuhi  ajno  .siohaloo  do  oiouinx  nalnq  o*iov  ocrasB 

dum  delirantis  cutis  quoque  cito  flava  fit.  Febris 

io  iuum,  onp^/dhiv  grgf.m  jsiqsnil  .83 

haec  ex  flavo  cutis  colore,  qui  saepe  abest,  solum 

■gQjgiguihofu  olb  mnbombn  ghoq 

distingui  potest;  et,  ut  Culleni  verbis  utar, 

-i/m  loamoa  mi  nuibcua  gmurf  iibciS  mlibuoi 

“ It  is  certainly  improper  to  give  different  names 
to  diseases  which  differ  only  in  degree.” 

Qldsft  33flofc  J.07  8»" 

Typhi  mitioris  accessus  saepe  latet,  et  febrici- 
tans, per  dies  nonnullos,  morbo  ita  levi  implicatur, 
ut  minime  in  lecto  collocandus  sit.  Frigidi  sensus, 
horrore  nullo  percepto,  aegrum  afficit.  Facies, 
sine  aucto  colore  ruboreve,  pallida  collapsaque  est. 
Hoc  signum  comitantur  lassitudo,  debilitas,  an- 
xietas, vires  mentis  fractae,  et  nausea,  quae  vespere 
saepe  augentur. 

mnibaia  idoouya  andrroiqhoa  giffimdq  homnr 

Haec  per  aliquot  dies  manent ; deinde  dyspnoea, 

« . r 7 ° f r f * 

et  gravis  capitis  coma,  sequuntur ; vires  corporis 
magis  fractae  sunt ; lingua  dentesque  foetidi  et 
nigri  coloris  fiunt ; gustus  vitiatur ; urina  colorem 
seri  lactis  induit ; alvus  contrahitur,  pulsus  par- 
vus, debilis,  celer  est,  aliquando  vero  se  intermit- 
tit. Nervi  jam  magis  afficiuntur ; crura,  manus, 
et  musculi  voluntarii  tremunt ; totum  corpus  glu- 
tinoso sudore  humectatur,  oculorum  pupillae  dila- 
tantur, membrorum  subitae  contractiones  fiunt,  et 

e stragulis  fimbrias  aeger  carpit : haec  indicia  se- 
mel unoquoque  die  leniuntur.  Hoc  in  morbo 
signa  vel  augentur,  donec  aeger  moritur,  vel,  febre 
gradatim  decedente,  somni  tranquillioris  deside- 
rium majus  redit,  et  pulsus,  calor,  variaeque  cor- 
poris actiones  in  pristinum  suum  statum  restitu- 
untur. Haec  Febris  carceraria,  quia  apud  carceres 
frequens  est,  appellatur. 

^obuRaaei  miuntium*)  rmingia  ooH 

In  omnibus  febribus  a me  observatis  tempus 

breve  inflammationis  sese  ostendit,  quod  in  Typho 
mitiori  a plurimis  scriptoribus  synochi  stadium 
postremum  dicitur,  et,  hanc]  ob  causam,  eodem 
nomine,  quo  synochus,  appellari  debet ; quoniam 
eadem  medendi  ratio,  paululum  mutata,  utrisque 
in  morbis  utitur.  Febris  remissio  semel  unaqua- 
que die  in  febribus  remittentibus  ita  evenit,  ut 
aegrum  haud  omnino  febris  relinquat. 

«ennacfr  «cura  ; wlaubiftjs  ergam  m&l  rmVT  .iit 

Lassitudo,  languor,  caloris  frigidique  impetus 
alternantes,  febricitantem  ante  accessum  affici- 
unt. Caput,  lumbi,  articulique  doloribus  acutis, 

febre  confirmata,  affliguntur,  et,  calore  maximo 
per  totum  corpus  permeante,  lingua  fit  alba,  sitis 
haud  modica,  pulsus  parvus  et  debilis,  spiritus 
gravis,  stomachus  autem  ab  inflammationis  sensu 
laborat,  nausea,  frequensque  bilis  vomitus  occur- 
rit; febris  corpus  sudoris  temperati  usu  partim 
deserit,  et,  paucas  post  horas,  eandem  formam  as- 
sumit. E coelo,  et  frebricitantium  corporum  sta- 
tu remittentes  febres  graves  et  leves  saepe  oriun- 
tur. Haec  morbi  synochi  species  est,  quoniam 
saepe  diversae  in  ea  febre  remissiones  occurrunt, 
et  nonnulli  auctores,  remissionem  plus  minusve 
manifestam  esse  affirmant.  Intermittentes  a re- 
mittentibus distinguuntur  majore  inter  acces- 
siones spatio,  quando  febricitans  omnino  valet. 
Dr  Cullen  de  his  duabus  febribus  in  eadem 
sectione  tractat,  et  a Hoctore  Young,  Febres 
Paludum  appellantur : de  his  ergo  nihil  dicen- 
dum est. 

gyjuo  oh  f£*iornodqo  g&johfiv  aiipoop 

Synocha  pleno,  valido,  duro  pulsu,  calore  auc- 
to, omnibus  secretionibus  diminutis,  et  mente 

enixam  Jo  nirg'  “is  t&j£irnflflOj  jicui 

perturbata,  dignoscitur.  Incipit  lassitudine,  infir- 
mitate, desidia,  cibi  fastidio ; per  duos  dies  cor- 
pus totum  inhorrescit,  et  dolore  ex  tactu  vel  mo- 
tu afficitur ; aeger  acutioribus  quoque  capitis,  dor- 
si articulorum  que  doloribus,  cum  nausea  et  aucto 
calore,  vexatur  ; sudor  levis  per  noctem  succedit. 
Alvus  adstringitur,  urina  rubicunda,  pulsus  sem- 
per  durus,  et  celer  in  gravi  seu  levi  forma  est ; 
haec  varietas  vel  sudore  critico,  vel  alicujus  mem- 
bri, ut  capitis,  pulmonis  inflammatione,  vel  Ty- 
pho decedit.  Hoc  saepe  evenit,  et  morbus  ex 
utroque  conflatus  Synochus  appellatur.  Morbo 
huic  nullum  nomen  dari  potest,  donec  ad  finem 
perducatur  ; si  sudore,  vel  signis  gradatim  decre- 
scentibus, terminatur,  Synocha  nominatur.  Si 
Typhus  fit,  Synochus  vocatur,  et  a Vogel  ita 
appellatur  quocunque  modo  finitur. 

.iaa  mub 

Alia  quoque  est  varietas  ephemera,  de  cujus 
levi  specie  nihil  dicendum  est.  Gravis  tamen 
hujus  varietatis  species  horrore  vehementi  dignos- 
citur ; calor  violens  huic  succedit ; pulsus  initio 

parvus  contractusque,  deinde  plenus  et  firmus. 
Hic  morbus  initio  synochae  similis  est,  et  post 
viginti  et  quatuor  horas  decedit ; si  vero  hoc  non 
evenit,  Synocha  fit,  quae  Typhus  fieri  potest,  et  ex 
his  febribus  conjunctis  Synochus  formatur,  qui  in 
remittentem  vel  intermittentem  febrem  procedit. 
Saepe  vero  omnis  febrium  varietas,  vel  in  urbe, 
vel  in  ruri,  vel  in  pago,  ab  eodem  initio  incipit, 
ut  apud  Antigua,  a.  d.  1816,  ubi  flava  febris 
facta  est  remittens,  intermittens,  et  continua,  et 
inter  se  hae  febres  mutatae  sunt. 

Synochus,  frequens  hujus  gentis  febris,  cum 
medendi  ratione  jam  a me  considerandus  est.  In- 
cipit, ut  dixi,  a languore,  infirmitate,  devitato  cum 
mentis  tum  corporis  labore,  oscitationeque  fre- 
quenti ; algoris  sensus  primo  in  spinam  descendit, 
dein  per  totum  corpus  permeat,  et  malo  ingraves- 
cente, horrores,  plus  minusve  vehementes,  secun- 
dum febris  vim,  fiunt.  Deinde  aeger  invicem  ru- 
bore incandescit,  et  alget.  Caput,  lumbos,  mem- 
braque dolores  leves  afficiunt ; et  totum  corpus 

dolore  ex  tactu  vel  motu  afficitur.  Calor  diffundi- 
tur ; arteriae  admodum  perturbantur ; et  dolor  ca- 
pitis, dorsi,  articulorumque  augescit.  Calor  major 
fit.  Secernenda  omnia  minuuntur.  Palpitatio  in 
temporum  arteriis,  aurium  tinnitus  cum  delirio, 
quod  raro  hoc  in  stadio  evenit,  aegrotum  aliquando 
afficiunt.  Haec  febris  varietas,  vespere  appropin- 
quante, ingravescit.  Stadio  autem  per  plures  di- 
es manente,  remissionibusque  se  manifeste  osten- 
dentibus, pulsus  fit  infirmus,  languidus,  facileque 
& XxjaUuop  te  ^rteteinnoiiii  «gaoiixmsi  ite 

compressus.  Praecordia  saepe  opprimuntur  ; aeger 

?air«  «tfitura  srm  oa  rafirt 

vel  a nausea,  vel  vomitu  laborat ; vel  dolore  exu- 
rente stomachus  affligitur.  Vertigo,  caligo,  mem- 
brorumque stupor  accedunt.  Musculi  voluntati 
obtemperare  recusant;  lingua  vix  nec  sine  tre- 
more ostenditur,  et  rugis  excavatis,  per  hoc  morbi 
tempus,  sulcatur.  Membrorum  extremae  partes 
tremunt,  et  febricitans  sese  minime  movere  po- 
test. Cutis  glutinosa,  et  humida  fit ; calor  modo 
infra  solitum  gradum  subsidet.  Capitis  dolor, 
vertigo  cum  infirmitate  urget  usque  ad  delirium, 
quod  diu  manens,  denuo  revertitur  ingravesci tque, 

et  stupori  magis  quam  maniae  simile  fit.  Vultus 
anxius  est,  oculi  interdum  sed  raro  inflammantur. 
Sensus  quoque  in  hoc  morbo  saepe  vitiati  sunt. 

Si  pulsus  infirmus  et  inordinatus  fit,  et  mem- 
bra frigida,  pallida  subito  contrahuntur  ; si  animi 
defectio  ex  minimo  labore  oritur,  facies  collapsa 
est,  et  singultus  fit,  respiratioque  cita ; si  spi- 
ritu gravi  laborat,  et  e stragulis  fimbrias,  visu  pra- 
vato,  diducit ; si  sanguis  quoque  fluit,  praesertim 
ex  renibus,  oculis,  et  cute  ; si  profluvium,  morbo 
diu  manente,  succedit,  et  urina  pallida,  limpida, 
colorisque  fusci  crassamen  kuphae  simile  deponit, 
mors  semper  ferme  metuenda  est.  Si  vero  ab  ini- 
tio morbi  aeger  profluvium,  vel  sanguinis  fluxum,  e 
naribus  sustinere  potest;  si  surditas  fit,  urina 
quoque  turbida,  vultus  melior  est,  cibique  deside- 
rium augetur ; si  pulsus  mollis,  et,  ut  solet,  celer, 
validusque  est ; si  lingua  se  abstergit,  humidum 
mite  et  radicale  est ; si  cutis  mollis,  secernenda  et 
excernenda  omnia  ad  suum  pristinum  statum  re- 
deunt, morbum  sine  periculo  decessurum  constat. 

Causa}  febris,  ut  optimis  scriptoribus  visum  est, 
sunt  vel  frigidum  corpori  applicatum,  vel  virus 
palustre,  vel  nimia  corporis  fatigatio,  vel  Venere- 
arum voluptatum  indulgentia  : nimia  quoque  po- 
tatio, literarum  studia  haud  intermissa,  animi 
motus  immodici,  ut  timor,  anxietas,  saepe  hunc 
morbum  efficiunt.  Haud  patet  hoc  malum  ex 

una  causa  sed  ex  duabus  vel  pluribus  oriri.  Cor- 

% 

pus  sanum  frigori  resistere  potest ; labore  vero,  aut 
ulla  alia  causa  fatigati  debilitatique  corporis  om- 
nes actiones  frigore  perturbantur.  Totum  corpus 
ex  animi  motibus,  et  coelo  insalubri  irritatur,  mi- 
nimisque mutationibus  obnoxium  fit ; et,  hanc  ob 
causam,  frigidum  corpori  adhibitum,  ut  Cullen 
putat,  infirmitatem  auget,  qua  sensorium  commu- 
ne  afficitur.  Huic  imbecillitati  extremarum  ar- 
teriarum distentionem  attribuit,  exinde  frigus  et 
pallor,  sanguine  in  cor  rejecto,  oriuntur.  Ex 
corde  et  arteriis  quoque  inter  se  mutuo  agentibus 
oritur  labor  magnus,  a quo  per  stadium  aeger  affi- 
citur, et  manet  donec  nervorum  amovetur  disten- 
tio, et  morbus  modo  copiosa  perspiratione  post 

paucas  horas  ad  finem  perducitur,  modo  autem 
per  plures  dies  vel  hebdomadas  manet,  et  eo  con- 
festim  amoto,  aeger  ita  infirmus  est,  ut,  vel  eodem, 

i 

vel  alio  morbo  implicatur. 

Alia  quoque  causa  febris  Contagium  esse  dici- 
tur ; de  quo  plurima  utrinque  scripta  sunt,  et  ad- 
huc sub  judice  lis  est.  Perpauca  tantum  exem- 
pla febris,  quae  huic  causae  attribui  potuerunt,  vi- 
di ; et  ea,  quae  condiscipuli  mei  ex  contagio  oriri 
putaverunt,  ab  anxietate,  vigilia,  corporis  fatiga- 
tione, coelo  insalubri  frigidoque,  incipere  mihi 
visa  sunt.  Hae  causae  morbum  certe  efficere  po- 
tuerunt, et,  ubi  causa  evidens  reddi  potest,  mini- 
me necesse  est  ut  juvenis,  medicinae  arti  incum- 
bens, eas  inveniat,  quae,  explicatu  difficiliores 
sunt,  et  de  quibus  haud  inter  omnes  constat. 

- lilii  f **  > W - ? • * ■ • ' • . i : r ; 1 ’ 1 1 * • : * . • - 

In  febribus  medendis,  aegri  vires,  morbi  tempus, 
signaque  consideranda  sunt,  ut  aeger  cum  minimo 
periculo  valetudini  pristinae  restituatur.  Medi- 
cus raro  ante  secundum  vel  tertium  morbi  diem 


DE  FEBRE. 


13 


aegrum  visitat,  quando  tempus  caloris  vel  inflam- 
mationis incipit ; quod  arida,  calida  cute,  carpi 
pleno,  duro,  et  aliquando  infirmo,  temporum  vero 
pleno,  et  salienti  pulsu,  violentique  corporis  do- 
lore, indicatur.  Tempus  ad  discutiendam  febrem 
fere  jam  praeteriit,  et  optimis  remediis  calor,  arte- 
riarumque actiones,  moderandae  sunt.  Hoc  facil- 
lime sanguinis  detractione  fieri  potest,  quae  tuto 
adhibeatur,  si  haec  signa  sese  ostendunt,  quia  irri- 
tatione febricitans  infirmior  quam  sanguine  misso 
fit.  Quae  copia  sanguinis  detrahenda  sit  ex  sig- 
nis ostenditur.  Optima  lex,  si  ulla  dari  potest, 
de  sanguine  detrahendo,  ut  mihi  videtur,  est  san- 
guinem mittere,  donec  capitis  dolor  vel  omnino 
cessat,  vel  admodum  minuitur  ; hoc  vero  raro  sine 
unciarum  triginta  detractione  efficitur ; semel  au- 
tem quinquaginta  ex  brachio  adolescentulae  ro- 
bustae erysipelate  et  febre  affectae  misi,  priusquam 
dolor  diminutus  erat,  vel  animi  defectio  successit. 
Dolore  vero  per  noctem  redeunte,  triginta  unciae 
sanguinis  rursus  detractae  erant,  et  postea  aegra 
melior  fuit.  In  febribus  sanguinis  detractio  utcn- 

da  est,  ct  ex  magno  ore  venae  in  brachio  pleno 
rivo  detrahendus,  quia  arteriarum’ actio  multo  cer- 
tius, sanguine  cito  quam  tarde  detracto,  minui- 
tur ; arteriae  enim,  sanguine  lente  misso,  sese  con- 
trahunt, et  sanguini  qui  restat  aptant:  si  vero 
sanguis  cito  fluit,  arteriae  haud  sese  contrahere 
possunt ; cerebrum,  arteriis  vacuis,  solitum  suum 
pressum  amittit,  animi  defectio  sequitur,  et  actio 
redintegratur.  Si  vero  ullum  corporis  membrum 
dolore  afficiatur,  aeger  tanto  citius  saluti  restitui 
potest,  quanto  propius  membro  dolenti  sanguis 
mittitur.  Febricitans  salutem  citius  recuperat, 
capite  male  se  habente,  arteria  temporali  incisa, 
quia  parti  morbidae  propior  est,  et  sanguis  ex  ar- 
teria solitae  magnitudinis  fluit.  Si  vero  hoc  haud 
facile  fieri  potest,  hirudines  adhibendae  sunt  ; 
quod  peritonaeo  vel  alii  corporis  parti  affectae, 
ubi  arteria  vel  vena  haud  uti  potest,  faciendum 
est.  Sanguis  quoque  ex  toto  corpore  detrahendus 
est. 


Purgantia  quoque,  alvum  movendo,  ea  quae  cor 

pus  excitant  tollunt,  et  fasces,  quibus  functiones  ita 
impediuntur  ut  nulla  eas  restituere  curatio  possit, 
dejiciuntur.  Mucosa  quoque  intestinorum  secre- 
tio augetur,  et  arteriarum  actio  minuitur.  Hunc 
ad  finem  cujus  vis  ex  salibus  mediis  dilutis  solutio, 
vel  pulvis  j alapae  compositus,  febris  initio  utiles 
sunt ; sed  per  tempora  morbi  postrema,  alvo  ma- 
gis adstricta,  submurias  hydrargyri,  cum  j alapa, 
vel  rheo,  et  alia  medicamenta,  quae  vehementer 
purgant,  usurpanda  sunt.  Clyster  quoque  domes- 
ticus, quo  alvus  solvitur  et  fomenta  adhibentur, 
utiliter  dari  potest.  Haustus  quoque  efferves- 
centes admodum  utiles  in  febribus  sunt,  corpus 
enim  refrigerant,  sitim  extinguunt,  et  nauseam 
urgentem  levant.  Lenis  quoque  alvi,  sale  medio 
in  ventriculo  formato,  purgatio  fit. 

Balneum  initio  horrorem  febris  saepe  omnino 
minuit ; semper  autem  aegri  dolorem,  cute  mollita, 
sudoreque  copioso  fluente,  levat,  et  per  cuncta 
morbi  tempora,  haud  negligi  debet.  Pro  balneo 
necesse  est  vel  calida  aqua  fovere,  vel  vaporis 

uti  balneo,  quod,  halitu  aquas  ebullientis  a stra- 
gulo, ne  effugeret,  detento,  et  sub  sella  qua  fe- 
bricitans decumbit  recepto,  ubivis  apparari  po- 
test. Nunquam  mihi  evenit  in  febribus  frigidam 
aquam  adhibere,  quae,  quoniam  excitat,  haud  sem- 
per  tuta  est.  Balneum  vero,  ut  mihi  videtur,  sem- 
per  utilius,  quia  non,  ut  frigida  aqua,  reciproce 
agit. 

sutfatsf  ?.hojf&*>  teoitj  emfegrhbffrrrrbf}  p.itc.tn* ; 

Per  totum  morbi  decursum,  aeger  victu  leni,  et, 

initio  febris  minime  nutriente  sustinendus  est. 
Aqua  hordeacea,  panis  tostus  et  aqua,  potio  ve  ulla 
simplex,  inflammatione  urgente,  optima  erit.  Ci- 
bum firmum  raro  aeger  appetit,  et  sitis  ejus  vehe- 
mens potione  copiosa  depellenda  est.  Tempore  ca- 
loris finito,  cibus  nutriens  gradatim  dandus  est ; 
valde  enim  cavendum  est,  ne  morbus,  cibo,  qui  ex- 
citat, citissime  dato,  recidivus  fiat.  Jus  primo 
pullinum  vitulinumve,  deinde  jusculum  bovillum, 
pullus  elixus,  cibusve  quispiam  levis,  sine  vino 
cerivisiave,  dandus  est  donec  aeger  convalescens 
sese  erigere  potest.  Per  totam  febrem  aeger,  quan- 

tum  fieri  potest,  frigesceret;  cubile  altum  amplum- 
que  esse  debet,  quo  fenestris  apertis  aerem  purum 
sed  non  rapidum  trahere  possit.  Vestimenta  lec- 
tique  stragula  semper  mutanda,  et  omnes  faeces 
noxiae  e cubiculo  amovendae  sunt.  Si  febris  aesta- 
tis tempore  aegrum  afficit,  aceti  per  cubile  asper- 
sio jucundissima  erit. 

Vesicatoria  commodissime  post  caloris  tempus 
adhiberi  possunt,  praesertim  si  vel  stupor  vel  ca- 
pitis levis  dolor,  vel  ullius  intestinorum  diuturnus 
cruciatus,  permaneat.  Dr  Lind  putat  haec  utilia 
esse,  si  caloris  tempore  adhibeantur  ; aliis  vero  vi- 
detur nunquam  prodesse,  sed,  irritationem  aegri 
augendo,  saepe  plurimum  laedere.  Tussis  violenta, 
affectus  animi  tristes,  corpus  iis  quae  excitant  lae- 
sum, et  vigilia  ex  febribus  orta,  potionibus  sopori- 
feris mederi  possunt.  Sulphuricum  dilutumque  a- 
cidum  sudoribus  nocturnis  medetur ; et  magna  in- 
firmitas tranquillitate,  aere  puro,  leni  et  nutrienti 
cibo,  curanda  est. 

